Far Westeko euskal porrusalda

Far Westeko euskal porrusalda  edo Euskal zopa () euskaldunek Ameriketako Estatu Batuetan zabaldu zuren plater tipikoa da. Euskal diasporaren ikur gastronomiko ikonikoa da. Errezeta Denver-en (Colorado) argitaratu zen, 1892an.

 Historia 
Ostatu-etxeak funtsezkoak izan ziren euskal etorkinak XIX. mendean eta XX. mendearen hasieran Estatu Batuetara igarotzeko. Leku horietan, janaria familiako erara zerbitzatzen zen: arrotzak eta ezagunak mahai luzeak eta plater oparoak partekatzen zituzten.

Estatu Batuetako mendebaldeko lurraldeetan, Nevada, Kalifornia edo Idahon kasu, euskal zopa hau elementu ezaguna da. Sarritan Porru zopa edo Baratxuri zopa bezala identifikatua, menu tradizional honetako ezinbesteko lehen platera zen, babarrunak, entsalada, plater nagusi bat (askotan arkumea) eta ardoa ere biltzen zituena.

 Osagarriak 
Nagusiak hauek dira:
 2 koilarakada gurin txiki
 6 porru (zati zuria bakarrik)
 2 koilarakada txiki irin
 Gatz pitin bat
 Piperra gustura
 4 katilu ur hotz
 2 katilu eta erdi esne
 2 gorringo arrautza irabiatuak
 Ogi-txigorkia dadotan

 Prestaketa 
Gurina eltze sakon batean urtu behar da, su ertainean; moztutako porruak bertan saltatu behar dira urreztatu arte, eta, ondoren, irina, gatza eta piperbeltza gehitu behar dira. Ondoren, su motelean 45 minutuz sukaldatzea eta likidoa iragaztea gomendatzen da. Azkenik, esnea gehitu eta su motelean prestatzen da beste 10 minutuz. Zerbitzatzeko, crouton-ak (ogi dadoak) katiluetan jarri eta zopa haien gainera isurtzen da.

 Erreferentziak 

 Ikus, gainera 
 Porrusalda
 Baratxuri zopa
 Zurrukutuna

 Kanpo estekak 

Kategoria:Euskal kultura Ameriketako Estatu Batuetan
Kategoria:Zopak
Kategoria:Euskal Herriko gastronomiako platerak